	DISGRIFIAD O’R DASG


Prosiect Perfformiad Ymarferol – 30 munud DRWY MICROSOFT TEAMS
(Cyflwyniad 20 munud a 10 munud i rhannu hunan adfyfyriadau beirniadol aelodau’r grŵp)
Teitl y Drafodaeth: Trafodwch y senario isod.  Ystyriwch rolau unigol swyddogion proffesiynol wrth iddynt ddelio a sefyllfa mewn Asesiad Cychwynnol Diogelu Plentyn gan gyfeirio at hawliau a lles y plant yn yr achos. Mae angen dangos dealltwriaeth o oblygiadau posibl y sefyllfa, gan gyfeirio at arfer dda ac at gweithdrefnau perthnasol.

Senario 

Rydych yn weithiwr allweddol mewn lleoliad blynyddoedd cynnar. Mae ymddygiad plentyn, sydd yn 3 oed yn eich grŵp wedi newid yn sylweddol dros y mis diwethaf. Rydych yn pryderu am lles y plentyn a wedi trafod y mater gyda’ch arweinydd. Rydych hefyd, gyda chefnogaeth eich arweinydd, wedi trafod eich pryderon gyda mam y plentyn ond nid yw hi yn cynnig rhesymau neu yn datgelu os oes newidiadau o fewn y teulu. Mae’r plentyn hefyd yn gwisgo dillad brwnt yn ddyddiol erbyn hyn ac mae safon glendid y plentyn wedi gwaethygu ers amser. Bore yma, mae dyn, nad yw staff yn adnabod, wedi cyrraedd yn y lleoliad gyda’r plentyn. Mae yna tystiolaeth bod arogl cryf o alcohol ar y dyn. Mae’r plentyn bach yn encilgar. Fel tîm o staff rydych hefyd yn ymwybodol bod gan y plentyn bach, chwaer o dan 1 blwydd oed. Mae eich arweinydd yn gofyn i chi gofnodi popeth ac yn penderfynu gwneud atgyfeiriad.      

Gofynion: 

Dadansoddwch y senario uchod a chynlluniwch prosiect perfformiad ymarferol ar Asesiad Cychwynnol Diogelu Plant gan greu ystod o rolau proffesiynol addas. Ni fydd angen pwerbwynt ar gyfer eich cyflwyniad ond bydd angen i chi drefnu cyflwyniad o 20 munud ble bydd bob aelod o’r grŵp yn chwarae rôl un aelod proffesiynol. Bydd gofyn i chi ddangos tystiolaeth o sut y byddech yn mynd ati i ddelio gyda’r achos yma gan gyfeirio at lles a hawliau’r plentyn. Rhaid hefyd sicrhau eich bod yn dangos tystiolaeth o’ch gwybodaeth a’ch dealltwriaeth sydd yn ymwneud â gofynion cyfreithlon a statudol sydd yn gysylltiedig a’r senario yma. Ar ddiwedd y gyflwyniad bydd gofyn i bob aelod o’r grŵp i gyflwyno tua 2 funud yr un o hunan-adfyfyriad beirniadol (cyfanswm 10 munud am y grŵp). 

Bydd y gyflwyniad yn cael ei asesu drwy MICROSOFT TEAMS.
Bydd angen i chi:

· Cynllunio  Asesiad Cychwynnol Diogelu Plant 

· Dewis rolau addas a phroffesiynol sydd yn debygol o fynychu’r asesiad 

· Sicrhau bod bob unigolyn yn y grŵp yn cynnig mewnbwn unigol

· Dangos tystiolaeth o wybodaeth a dealltwriaeth unigol yn ogystal a’r grŵp ynglŷn a gofynion statudol 

· Dangos tystiolaeth o wybodaeth a dealltwriaeth unigol yn ogystal a’r grŵp ynglŷn a hawliau a lles plant

· Paratoi prosiect perfformiad ymarferol o 20 munud

· Hunan-adfyfyriad beirniadol unigol o tua 2 funud i bob aelod ar ddiwedd y gyflwyniad. 

RHAID: Paratoi Un rhestr cyfeirnodi grŵp ond bod bob aelod o’r grŵp yn cyflwyno/lanlwytho hwn yn unigol i Turnitin erbyn 

DYDDIAD CYFLWYNO RHESTR CYFEIRNODI: Nos Wener 14/01/22 erbyn 23.59yh

DYDDIADAU CYFLWYNO: Cyflwyniadau Grŵp: Dydd Iau 13/01/22 + Dydd Gwener 14/01/22 
Dibynnu ar maint dosbarthiadau, bydd nifer aelodau i bob grŵp yn amrywio.
Fodd bynnag, 4 bydd yr isafswm i bob grŵp a 6 bydd yr uchafswm i bob grŵp.
Maint grwpiau ac amseroedd:

4 x aelod i bob grwp = 30 munud (isafswm)

5 x aelod i bob grwp = 35 munud

6 x aelod i bob grwp (uchafswm) = 40 munud

	CANLLAWIAU I FYFYRWYR WRTH GWBLHAU TASGAU


SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.
1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  Gweler Meini Prawf 1

2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a’r ffordd y mae’r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r damcaniaethau, cysyniadau ayyb, yn ystyrlon i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 
Canllawiau penodol i'r asesiad hwn:  Gweler Meini Prawf 2

3. Sgiliau Gwybyddol a Deallusol
Dylech allu dadansoddi gwybodaeth yn feirniadol, a chynnig atebion i broblemau sy’n deillio o’r dadansoddi hwnnw, yn cynnwys gwerthuso’n feirniadol addasrwydd gwahanol ddulliau o ddatrys problemau.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Rhaid i chi bob amser ddarparu cyfiawnhad/tystiolaeth ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau, ynghyd â dealltwriaeth o’r cyfyngiadau ar wybodaeth, a’r modd y mae hyn yn dylanwadu ar ddadansoddiadau a dehongliadau. Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.
Canllawiau penodol i'r asesiad hwn: Gweler Meini Prawf 3 

4. Sgiliau Ymarferol
Ar lefel 5, dylech allu defnyddio ystod o dechnegau sefydledig o fewn y ddisgyblaeth, a chymhwyso cysyniadau ac egwyddorion gwaelodol y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, cymhwyso’r egwyddorion hynny mewn cyd-destun cyflogaeth. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.
Canllawiau penodol i'r asesiad hwn:  Gweler Meini Prawf 4

5. Sgiliau Trosglwyddadwy ar gyfer Bywyd ac Arfer Proffesiynol 

Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.   Mae hyn yn cynnwys dangos:  datblygiad proffesiynol i wella sgiliau presennol a chaffael cymwyseddau newydd a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.
Canllawiau penodol i'r asesiad hwn:  Gweler Meini Prawf 5

Canllawiau ar gyfer yr Asesiad:

· dadansoddi’n fanwl fframweithiau moesegol a’r modd y mae’r rhain yn perthnasu â fframweithiau deddfwriaethol a pholisïau cyhoeddus, a gwerthuso’n feirniadol y cysylltiadau rhwng llesiant a diogelu, ynghyd â dadansoddiad o oblygiadau Confensiwn y Cenhedloedd Unedig ar Hawliau’r Plentyn a deddfwriaeth ddiweddar; 

· dangos dealltwriaeth fanwl o waith Byrddau Lleol Diogelu Plant, arfer amlasiantaethol ac amlddisgyblaethol a gweithdrefnau sy’n gysylltiedig â gweithdrefnau Diogelu cyfredol ar draws y Deyrnas Unedig; 

· adnabod gweithdrefnau ac elfennau arfer da, trwy hunanadfyfyrio beirniadol, mewn perthynas ag arfer personol; 

· trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o adnoddau gwybodaeth, a chyflwyno’u gwaith ar y lefel briodol. 

Gwaith Paratoi a Threfn (Gwaith grŵp)
Amseru, cynllunio (cyflwyniad, prif gorff, diweddglo), cyfeirnodi ar lafar, tystiolaeth o gyd-weithio
Sgiliau Cyflwyno (Gwaith grŵp)
Goslef, cyflymdra, uchder llais, iaith y corff, lleoliad cadarnhaol, cyflwyniad proffesiynol, cywirdeb iaith ar lafar, tystiolaeth o ymrwymo a cyd-weithio 

Cynnwys

1. Grŵp  - Addasrwydd y weithgaredd gyda chysylltiadau perthnasol a chyfredol i bolisïau, arferion da a gweithdrefnau ynghyd ag  ymchwil diweddar

2. Grŵp  - Dealltwriaeth glir o ddeddfwriaeth, hawliau plant a chysylltiadau clir rhwng lles a diogelu; cysylltiadau perthnasol ag ymchwil
3. Grŵp - Dangos dealltwriaeth drwyadl am bwysigrwydd polisïau a gweithdrefnau perthnasol yn ymwneud a diogelu plant

4. Grŵp  - Dadansoddiad gritigol ynglŷn ag effaith ddeddfwriaeth, polisïau a gweithdrefnau perthnasol ar ddiogelwch plant yng Nghymru

5. Grŵp  - Dangos dealltwriaeth o bwysigrwydd cydweithio amlasiantaethol

	FFURFLEN ADBORTH MYFYRWYR


Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.
	Meini Prawf Asesu Generig 
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	
	

	Cyfeirnodi cywir ac addas:

1) Ar lafar, yn ystod eich cyflwyniad – 5 marc (Marc Unigol)
2) Rhestr Cyfeirnodi cywir – 5 marc  (Marc Grŵp) 
	10
	

	
	
	

	2. Sgiliau Gwybodaeth a Dealltwriaeth

	
	

	Tystiolaeth o ymchwil addas, cysylltiadau clir rhwng cynnwys y drafodaeth a’r achos 

(Marc Grŵp)

	40
	

	
	
	

	3. Sgiliau Gwybyddol a Deallusol

	
	

	Gwerthusiad beirniadol a dadansoddiad o’r pynciau trafodwyd

(Marc unigol) Adfyfyriad yn dilyn y drafodaeth.
	10
	

	
	
	

	4. Sgiliau Cymhwyso Ymarferol 

	
	

	Cyfraniad unigol i’r drafodaeth, tystiolaeth o meddwl yn feirniadol a thystiolaeth o gyd-weithio a gwaith tîm
(Marc Unigol)
	30
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	Sgiliau Cyflwyno 
Goslef, cyflymdra, uchder llais, ymrwymiad ag aelodau’r grŵp, iaith y corff, lleoliad cadarnhaol, cyflwyniad proffesiynol, cywirdeb iaith ar lafar
(Marc Unigol)
	10
	

	
	
	


	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	


Tudalen 1 o 1

